**“Prepoznaj i reagiraj na nasilje! Alarmiraj se!”**

Započeo je projekt **“Prepoznaj i reagiraj na nasilje! Alarmiraj se!”** koji se provodi na području Krapinsko-zagorske županije, a sufinanciran je od strane Ministarstva znanosti, obrazovanja i sporta.

Nositeljica projekta je Mreža udruga Zagor, a partnerske organizacije su Gimnazija A. G. Matoša iz Zaboka, Krapinsko-zagorska županija i CESI- Centar za edukaciju, savjetovanje i istraživanje.

Cilj projekta je osvijestiti srednjoškolace/ke o problemu vršnjačkog nasilja, nasilja u partnerskim vezama, o prepoznavanju nasilja među vršnjacima/kinjama, te načinima kako preventivno djelovati na vršnjačko nasilje, bilo da se radi o seksualnom, verbalnom, fizičkom i elektroničkom nasilju koje je danas sve više prisutno u školama. Izravni korisnici/ce projekta su srednjoškolci/ke koje će sudjelovati na radionici i aktivnostima projekta.

Prvi dio edukacije „Alarmiraj se! – prevencija vršnjačkog nasilja“ održat će se 30.01.2015. godine i zamišljen je kao teorijski dio koji će pripremiti suradnice iz CESI-a i gosti predavači, a drugi dio je izrada alata koji će govoriti o vršnjačkom nasilju. Ti alati su tabla za uzbunu, bonton nenasilja, društvena igra i snimanje dokumentarnog filma o vršnjačkom nasilju (31.01. i 07.02.2015. godine)

Više o projektu možete pročitati na <http://www.zagor.info/projekti/pregled/prepoznaj-i-reagiraj-na-nasilje-alarmiraj-se>.